Document ID: 32009D0489

SKLEP KOMISIJE
z dne 16. junija 2009
o stališču Skupnosti za sklep upravnih organov, na podlagi Sporazuma med vlado Združenih držav Amerike in Evropsko skupnostjo o usklajevanju programov za označevanje energetske učinkovitosti pisarniške opreme, o spremembi specifikacij za računalnike iz dela VIII Priloge C k Sporazumu
(Besedilo velja za EGP)
(2009/489/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Sklepa Sveta 2006/1005/ES z dne 18. decembra 2006 o sklenitvi Sporazuma med vlado Združenih držav Amerike in Evropsko skupnostjo o usklajevanju programov za označevanje energetske učinkovitosti pisarniške opreme (1) in zlasti člena 4(3) Sklepa,
ob upoštevanju naslednjega:
(1)
Sporazum določa, da mora Evropska komisija skupaj z Agencijo Združenih držav Amerike za varovanje okolja (EPA) razviti raven 2 specifikacij za računalnike, zato je treba spremeniti Prilogo C k Sporazumu.
(2)
Stališče Skupnosti glede spremembe specifikacij oblikuje Komisija.
(3)
V ukrepih, predvidenih v tem sklepu, je upoštevano mnenje Odbora Evropske skupnosti za ENERGY STAR iz člena 8 Uredbe (ES) št. 106/2008 Evropskega parlamenta in Sveta z dne 15. januarja 2008 o programu Skupnosti za označevanje energetske učinkovitosti pisarniške opreme (2).
(4)
Specifikacije za računalnike iz dela VIII Priloge C se s 1. julijem 2009 razveljavijo in nadomestijo s specifikacijami iz priloge k tem sklepu -
SKLENILA:
Edini člen
Stališče, ki ga bo Evropska skupnost sprejela za sklep upravnih organov, na podlagi Sporazuma med vlado Združenih držav Amerike in Evropsko skupnostjo o usklajevanju programov za označevanje energetske učinkovitosti pisarniške opreme, o spremembi specifikacij za računalnike iz dela VIII Priloge C k Sporazumu, temelji na priloženem osnutku sklepa.
V Bruslju, 16. junija 2009

Labels: 1
5
14
7
3
12